**Relykros na SLOVAKIA RINGU už tento víkend**

**Orechová Potôň, 16. október 2024 - Posledné významné motoristické podujatie na okruhu SLOVAKIA RING v jeho jubilejnom 15. ročníku prichádza 18.-20. októbra: OMV MaxxMotion FIA CEZ Rallycross 2024 je tu.**

Stredoeurópska trofej FIA v relykrose sú preteky plné súbojov v štýle “nárazník o nárazník”. Navyše na zmiešanom povrchu z asfaltu, ale aj tzv. šotoliny. Krátke napínavé kolá a tiež nepredvídateľné “žolíkové kolo” bavia divákov aj u nás už od roku 2015.

Prihlásených je až 168 pretekárov v autách všemožných tried a až troch národných šampionátoch Slovenska, Česka a Maďarska.

Nabitý program ponúkne po voľných tréningových jazdách sériu rozjázd (po 4 kolá) a neskôr semifinále a finále (obe po 6 kôl). Prach, štrk, zmena adhézie z asfaltu na šotolinu, jazda na plný plyn a len pár krátkych kôl sú skvelým kokteilom pre pretekárov aj divákov.

Otvorené budú tribúny A, B a samozrejme paddock. Vstupenky sú dostupné online alebo priamo na mieste. Ďalšie informácie nájdete na www.slovakiaring.sk.

**Harmonogram:**

**Piatok, 18.10.2024**

*Rallycross Cup*

09:00| Voľný tréning  
10:00 | 1. rozjazdy  
12:00 | 2. rozjazdy  
13:30 | 3. rozjazdy  
15:30 | Semifinálové a finálové jazdy

**Sobota 19.10.2024**

*CEZ, SVK, HUN & CZE kategórie*

08:00 – 09:30 | Voľný tréning  
11:00 – 17:30 | Rozjazdy

**Nedeľa, 20.10.2024**

*CEZ, SVK, HUN & CZE kategórie*

08:00 - 16:00 | Semifinálové a finálové jazdy  
17:30 | Slávnostné odovzdávanie cien

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie pre prestížne svetové šampionáty pod hlavičkami FIA a FIM. Od roku 2010 prináša podujatia pre profesionálnych jazdcov, amatérov, firmy a širokú verejnosť.*

*SLOVAKIA RING pri Orechovej Potôni predstavuje jedinečný areál - jediný svojho druhu na Slovensku. Ponúka možnosti jazdiť na profesionálnom automotodróme, zdokonaliť sa v škole bezpečnej jazdy, vyskúšať si terénnu jazdu vo vynovenom* ***off-road areáli*** *a užiť si relax v hoteli. Súčasťou širšieho areálu je aj* ***Malkia Park*** *- útočisko pre exotické zvieratá. K novým atrakciám patrí tiež* ***Vojenské múzeum****. Pre všetkých, ktorí si chcú preveriť a zdokonaliť svoje jazdecké zručnosti - či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. Poslednou akvizíciou v areáli je špičkové* ***Slovenské motokárové centrum*** *a jeho vonkajšia dráha dlhá 1170m. To ponúka bezkonkurenčný priestor pre aktívne jazdy na motokárach pre deti, dospelých ale aj majiteľov vlastných motokár. Centrum a dráha je ako jediná na Slovensku homologizovaná licenciou CIK-FIA.*

***GENERÁLNYM REKLAMNÝM PARTNEROM OKUHU JE OMV SLOVENSKO.***

**Ďalšie informácie:**

|  |  |
| --- | --- |
| *Ing. Peter Pecze Marketing Director, SLOVAKIA RING mobil: +421 911 423 134 e-mail: pecze@slovakiaring.sk* |  |